text: ফেনীতে বিশ্ব অটিজম সচেতন দিবস পালিত – Bartabazar.com
  ফেনীতে বিশ্ব অটিজম সচেতন দিবস পালিত
  কাজী নজরুল ইসলাম ফেনী প্রতিনিধি
  প্রকাশিত: ৮:০৬ অপরাহ্ণ, মঙ্গল, ২ এপ্রিল ১৯
  ফেনীতে বিশ্ব অটিজম দিবস উপলক্ষে মঙ্গলবার (২এপ্রিল)সকালে 'সহায়ক প্রযুক্তির ব্যবহার, অটিজম বৈশিষ্ট্য সম্পন্ন ব্যক্তির অধিকার' এ প্রতিপাদ্য নিয়ে ফেনীতে নানা কর্মসূচীর মাধ্যমে, বিশ্ব অটিজম সচেতনতা দিবসে সমাবেশ-র‌্যালি ও আলোচনা সভা অনুষ্ঠিত হয়েছে।
  ফেনী জেলা প্রশাসন ও জেলা সমাজসেবা অফিসের তত্ত্বাবধানে সকাল সাড়ে ৯টায় সমাবেশ ও র‌্যালি ট্রাংক রোডের সোনালী ব্যাংকের সামনে থেকে শুরু হয়ে মিজান রোডে অবস্থিত বুদ্ধি প্রতিবন্ধী ও অটিস্টিক বিদ্যালয়ে গিয়ে শেষ হয়। ওই স্কুলে কেক কেটে অটিজম শিশুদের মুখে কেক তুলে দেন প্রধান অতিথি জেলা প্রসাশক।
  র‌্যালি শেষে বুদ্ধি প্রতিবন্ধী স্কুলের হলরুমে আলোচনা সভা অনুষ্ঠিত হয়। আলোচনা সভায় প্রধান অতিথি ছিলেন ফেনী জেলা প্রশাসক মো. ওয়াহিদুজজামান। জেলা সমাজসেবা কার্যালয়ের উপ-পরিচালক মোস্তফা মোস্তাকুর রহিম খানের সভাপতিত্বে বিশেষ অতিথি ছিলেন অতিরিক্ত জেলা প্রশাসক (সার্বিক) সুজন চৌধুরী, ফেনী সদর উপজেলা চেয়ারম্যান আবদুর রহমান বিকম, ফেনী সিভিল সার্জন অফিসের মেডিকেল অফিসার ডা. রুবাইয়াত বিন করিম, বাংলাদেশ জাতীয় সমাজকল্যাণ পরিষদের সদস্য এডভোকেট জাহাঙ্গীর আলম নান্টু।
  দাগনভূঞা উপজেলা সমাজসেবা কর্মকর্তা মো. আবদুর রহমানের সঞ্চালনায় বক্তব্য রাখেন ফেনী সমাজসেবার প্রবেশন অফিসার আলা উদ্দিন প্রমুখ। অনুষ্ঠানে প্রতিবন্ধী শিশু ও তাদের অভিভাবক, গন্যমান্য ব্যক্তিবর্গ উপস্থিত ছিলেন।
  এছাড়া অনুষ্ঠানে জানানো হয়, প্রত্যেকটি অফিসে অটিজম দিবস উপলক্ষে ২ এপ্রিল থেকে কমপক্ষে তিনদিন নীল বাতি প্রজলন করা হবে।